Hai escritores quescriben nesti idioma porque-yos diol rixu por ello, porque-yos peta, o porque safayen espresándose nél, y namás. Ello nun quita pa que, dacuando, participen nun concursu, o manden un trabayu a dalguna editorial a ver si hai suerte y consiguen publicar.  Tamién hai escritores quescriben nesti idioma única y esclusivamente pa presentase a concursos, o si hai dalgún amiguín editor que, vía subvenciones del poder, publíca puntualmente los sos testos. Arriendes  dotros asuntos como consiguir un puestu cultureta o hasta políticu a deu, acudir a congresos y fastos varios colos gastos pagos, etc.  Dos postures pa col idioma que nun son ximielgues y que sestremen bien con simplemente fixase. Porque equí, como nel anunciu televisivu de les oveyes churres y merines, unos y otros paécense, pero nun son lo mesmo.